पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण से पूरे प्रदेश में बुरा हाल है। शनिवार को ग्वालियर में 1072 नए संक्रमित मिले हैं, जबकि 43 संक्रमित की इलाज के दौरान मौत हुई हैं। इनमें से 31 जिले के और शेष 12 अन्य शहरों के थे । हालांकि सरकारी रिकॉर्ड में सिर्फ 8 मौतें ही बताई गई हैं। लगातार मौत का आंकड़ा बढ़ता जा रहा है। यही कारण है कि अब पुलिस सड़कों पर सख्ती पर उतर आई है। शनिवार रात को पुलिस ने बाड़ा पर बिना कारण घूमने वालों को उठक बैठक करवाई है। साथ ही सुबह से शाम तक 500 चालान हो चुके थे। साथ ही पुलिस ने 10 मामले भी दर्ज किए हैं।
प्रदेश में कोरोना संक्रमण की दूसरी लहर का असर कम होने का नाम नहीं ले रहा है। हर दिन हजारों की संख्या में नए संक्रमित मिल रहे हैं। मामूली अंतर संक्रमित की संख्या में जरूर आया है अभी तक एक दिन में 1200 मरीज का क्रम चला आ रहा था, लेकिन शनिवार को यह आंकड़ा घटा है। शनिवार को 1072 नए संक्रमित ही मिले हैं। जिसके बाद कुल संक्रमित का आंकड़ा बढ़कर 42195 पर पहुंच गया है। साथ ही 43 मौत भी हुई हैं और मौत का कुल 725 पर पहुंच गया है। ग्वालियर के साथ ही प्रदेश के अन्य महानगरों में भी कोरोना संक्रमण तेजी से फैल रहा है और हालात बिगड़ते जा रहे हैं। सबसे ज्यादा ऑक्सीजन और रेमडेसिविर इंजेक्शन की डिमांड बनी हुई है। बाहर से ऑक्सीजन के टैंकर आने का सिलसिला लगातार जारी है। शनिवार को 19 बॉक्स रेमडेसिविर इंजेक्शन ग्वालियर को मिले हैं।
क्या कहते हैं आंकड़े
शनिवार को 3813 लोगों के सैंपल की रिपोर्ट आई है, इनमें से 1072 नए संक्रमित निकले हैं। इसके बाद कुल संक्रमित का आंकड़ा 42195 हो गया है। रविवार के लिए 3480 सैंपल भेजे गए हैं। शनिवार को एक्टिव केस घटकर 8757 रह गए हैं। साथ ही 1 मई तक जिले में कुल एक्टिव कंटेनमेंट जोन की संख्या 534 हो गई है। अभी तक कुल सैंपलिंग 4 लाख 38 हजार 730 के पार हो गई है। संक्रमण की दर लगातार बढ़ती जा रही है। शनिवार को 43 संक्रमित की मौत हुई है। इनमें से 31 ग्वालियर के हैं। जिसके बाद कुल मौत का आंकड़ा 725 पर पहुंच गया है। राहत की बात यह है कि 911 संक्रमित डिस्चार्ज होकर शनिवार को अपने घर भी गए हैं।
इनकी हुई मौत
शनिवार को ग्वालियर में 43 संक्रमित की मौत हुई है। जिनमें 62 साल की नारायण देवी पत्नी श्रीधर दौहरे निवासी डीडी नगर, 34 वर्षीय रेणुका पत्नी रवि, 76 साल के नाथूसिंह गौर पुत्र मेहरबान सिंह, 80 साल की विद्यादेवी पत्नी डॉ. पीपी गुप्ता, 47 वर्षीय अंबिका पत्नी बलिंदर, जयश्री देवी, 68 वर्षीय रामचरण पुत्र बाबूराम उपाध्याय निवासी भिंड, 45 साल की रीता पत्नी कल्याण, 42 बृजेश सिंह तोमर पुत्र रमेश तोमर निवासी रेशममील हजीरा, 35 वर्षीय संजना शर्मा पत्नी देवेन्द्र शर्मा, 67 साल के रामसेवक पुत्र रामचरन सिंह, 52 वर्षीय राजू हुसैन, 60 वर्षीय बृजेश जाटव पुत्र हिम्मत राम, 90 साल के रामभरोसे पुत्र रामदयाल, 35 वर्षीय जितेन्द्र सिंह यादव, 60 साल की लीला पत्नी रामनारायण निवासी पवनसुत कॉलोनी, 61 साल मिथलेश पत्नी जितेन्द्र, 70 वर्षीय अशोक कुमार मित्तल, 65 साल के सुनील पांडेय, राहुल, हंसमुखी तोमर, ममता देवी तोमर, बलराम साहू, गीता अग्रवाल पत्नी श्याम आदि हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva mai_Deva zho_Hant eng_Latn